"מסר מבייש ומסוכן". בר לב (צילום: יותם רונן)

"ראוי שבן דהן יתנצל". גלאון (צילום: ראובן קסטרו)

ח"כ עמר בר לב (המחנה הציוני) הדגיש כי "עמאר היה אזרח ישראל בדיוק כמו בן דהן וכמוני", והוסיף: "דבריו של סגן שר הביטחון מבטאים מסר חבוי, מבייש ומסוכן, לפיו מדינת ישראל שייכת רק לאזרחיה היהודים. מבחינת בן דהן גם תת אלוף בצה"ל שמשרת בתפקיד בכיר ורגיש יהיה תמיד רק 'ידידנו' ותו לא. עמאר היה אזרח וקצין מצטיין, מופת לכולנו, ציוני ששירת את מדינת ישראל באומץ ובשליחות". לבסוף, קרא לבן דהן "לחזור בו מדבריו ולהבהיר כי אחינו הדרוזים הם אזרחים שווי זכויות וחובות ששייכותם למדינת ישראל איננה מוטלת בספק".



יו"ר מרצ ח"כ זהבה גלאון מתחה הבוקר ביקורת חריפה על בן דהן בעמוד הפייסבוק שלה. "אני משתתפת בצערה של משפחת עאמר ובנוסף אני גם מצטערת בשם מדינת ישראל, על כך שבני משפחתו האבלים צריכים לשמוע את סגן שר הביטחון אומר על עמאר כי היה 'ידיד אמת של מדינת ישראל'", כתבה. "זוהי אמירה חסרת רגישות בצורה מדהימה ממש, שנשפכת ממנה תפיסת העולם הגזענית של בן דהן".



גלאון הוסיפה כי "מבחינתו לא משנה בכלל שיש לך אזרחות ישראלית, שנולדת בארץ ושמבחינת המדינה אתה מספיק טוב כדי לשרת בצבא ולשלם מסים ולהצביע בבחירות  בסוף, אם אתה לא יהודי המקסימום שתוכל להגיע אליו בחיים זה 'ידיד של מדינת ישראל' ולא חס וחלילה אזרח שווה זכויות". גלאון אף ציינה כי "ראוי שבן-דהן יתנצל על האמירה האומללה הזאת, שמשפילה לא רק את עמאר, אלא את כל אזרחי המדינה שבשמם נאמרו הדברים האלה".